105-ամյակի հանդիսավոր միջոցառումների ավարտից հետո մեկնարկվել է միջազգային գիտատեխնիկական համաժողովը, որի ընթացքում ելույթներով հանդես են եկել Կիևի դատական փորձագիտության գիտահետազոտական ինստիտուտի տնօրեն, ի.գ.թ. Ալեքսանդր Ռուվինը, Ուկրաինայի ստանդարտիզացման և սերտիֆիկացման գիտահետազոտական կենտրոնի գլխավոր տնօրեն Գաննա Լիսինան, ինչպես նաև այլ մասնակիցներ: Համաժողովի ընթացքում քննարկվել են դատական փորձագիտության և քրեագիտության ոլորտների արդիական հիմնախնդիրները, դատափորձագիտական ոլորտում արդարադատության ապահովման ստանդարտիզացումը միջազգային պահանջներին համապատասխանեցման, մեթոդների և միջլաբորատոր փորձարկումների վալիդացման միջազգային փորձը, դատափորձագիտական նույնականացման մեթոդոլոգիայի ակտուալ հարցերը, ինչպես նաև ներկայացվել է դատափորձագիտության բնագավառում նշված հարցերի վերաբերյալ առկա միջազգային փորձը: